ПРЕДЛОГ

На основу члана 5. став 5. и члана 10. став 4. Закона о путевима („Службени гласник РС“, број 41/2018 и 95/2018 – др. закон), члана 3. став 1. тачка 10. и члан 5. став 1. Закона о комуналним делатностима („Службени гласник РС“ број 88/2011, 104/2016, 95/2018), члана 32. став 1. тачка 6. Закона о локалној самоуправи („Службени гласник РС“ број 129/2007, 83/2014-др закон и 101/2016), члана 4. и члана 39. Закона о прекршајима („Службени гласник РС“ број 65/2013, 13/2016, 98/2016- одлука УС, 91/2019, 91/2019 – др. закон), члана 14д. и 14ђ. Уредбе о начину и условима за отпочињање комуналних делатности („Службени гласник РС“ број 13/2018, 66/2018 и 51/2019), члана 42. Статута Општине Житиште („Службени лист Општине Житиште“ број 10/2019- пречишћен текст) Скупштина Општине Житиште на седници одржаној дана \_\_\_\_\_\_\_\_\_\_\_\_\_ донела је

**ОДЛУКУ**

**О УЛИЦАМА, ОПШТИНСКИМ И НЕКАТЕГОРИСАНИМ ПУТЕВИМА**

**НА ТЕРИТОРИЈИ ОПШТИНЕ ЖИТИШТЕ**

**I ОПШТЕ ОДРЕДБЕ**

**Члан 1.**

Овом Oдлуком уређује се управљање, одржавање, заштита и развој улица, општинских и некатегорисаних путева на територији општине Житиште.

# Члан 2.

Поједини изрази употребљени у овој одлуци имају следеће значење:

1. „улице“ су јавни путеви у насељеном месту, који саобраћајно повезују делове насеља,
2. „општински путеви“ су јавни путеви који саобраћајно повезују територију општине, као и територију општине са мрежом државних путева.
3. „некатегорисани путеви“ су путеви које надлежни орган прогласи некатегорисаним путевима и који су као такви уписани у јавне евиденције о непокретностима и правима на њима.

# Члан 3.

Улице, општинске и некатегорисане путеве на територији општине Житиште утврђује Скупштина Општине Житиште.

**Члан 4.**

Критеријуми за категоризацију општинских путева су:

* да саобраћајно повезује територију општине, повезује општину са територијом суседних општина или мрежом државних путева;
* да постоји изграђен коловоз и да је ширина заштитног појаса најмање 5м.

**Члан 5.**

На основу критеријума из члана 4. ове одлуке утврђују се општински путеви првог и другог реда.

Општински путеви првог (I) реда су:

|  |  |  |
| --- | --- | --- |
| Ознака пута | ТРАСА ПУТА |  дужина |
| L1 |  Житиште ( део од обилазнице, број пута 118) – Р. Тополовац ( игралиште) |  3.000m |
| L2 |  Банатски Двор ( центар) – Торда ( центар) |  9.500m |
| L3 |  Рајић – Хетин ( центар) | 10.500m |
| L4 |  пут Крајишник- Сутјеска у делу кроз насељено место Бан Вишњићево |  3.000m |

Општински путеви другог (II) реда су:

|  |  |  |
| --- | --- | --- |
| Ознака пута | ТРАСА ПУТА | дужина |
| L5 | Б. Двор – Ј. Мост (граница града Зрењанина) | 1.450m |
| L6 | Нафташки пут ( од државног пута бр. 12 до L2) |  950m |
|  L7 | Пут за циглану у Житишту ( од државног пута бр. 12 до ул. Железничке) |  950m |

 Некатегорисани путеви на територији општине Житиште су саобраћајне површине у општој употреби који су у јавне евиденције о непокретностима, по начину коришћења и називу објекта писани као некатегорисани путеви.

**Члан 6.**

Јавни пут у насељу одређује се Просторним и Урбанистичким планом.

**Члан 7.**

Правац општинских путева I реда у насељу је:

|  |  |  |
| --- | --- | --- |
| Ознака пута |  НАСЕЉЕ | УЛИЦА |
| L1 |  Р.Тополовац |  Василија Острошког |
| L2 |  Бан. Двор Торда |  део Иве Лоле Рибара део Маршала Тита Маршала Тита  |
| L3 |  Хетин |  Жарка Зрењанина део Бориса Кидрича ( до центра) |
| L4 |  Банатско Вишњићево |  Бранка Глеђе Жарка Зрењанина |
| L5 | Бан. Двор | Део Железничке, део Маршала Тита, део Иве Лоле Рибара |

**II УПРАВЉАЊЕ ПУТЕВИМА**

**Члан 8.**

 Управљање јавним путевима обухвата:

1) планирање, пројектовање, изградњу, реконструкцију, одржавање и заштиту јавног пута;

2) вршење инвеститорске функције на пројектовању, изградњи, одржавању и реконструкцији јавног пута;

3) организовање и обављање стручних послова на пројектовању, изградњи, реконструкцији, одржавању и заштити јавног пута;

4) уступање радова на пројектовању, изградњи, одржавању, реконструкцији и стручном надзору јавног пута;

5) организовање стручног надзора над изградњом, реконструкцијом, одржавањем и заштитом јавног пута;

6) организовање наплате и контролу наплате накнада за употребу јавног пута, вршење јавних овлашћења;

7) праћење стања путне мреже;

8) заштиту јавног пута;

9) означавање јавног пута и вођење евиденције о јавним путевима и о саобраћајно-техничким подацима за те путеве;

10) управљање саобраћајем и организовање и обављање бројања возила на јавном путу.

Послове управљања, одржавања, заштите и развоја улица, општинских и некатегрисаних путева на територији општине Житиште обавља ЈКСП „Екос“ Житиште.

Управљач пута дужан је да најмање једном у току године, а најкасније до 1. септембра те године, одељењу за привреду, урбанизам, путну приврeду, комунално – стамбене послове и заштиту животне средине Општинске управе Општине Житиште, поднесе годишњи извештај о извршеној контроли и оцени стања јавних путева коjима управља.

Управљач јавног пута је дужан да годишњи програм радова на одржавању и заштити јавних путева којим управља достави Општинском већу Општине Житиште најкасније до 1. новембра текуће године за наредну годину.

# III ОДРЖАВАЊЕ

**Члан 9.**

Одржавање улица и општинских путева обухвата радове којима се обезбеђује несметан и безбедан саобраћај возила и кретање пешака и чува употребна и реална вредност улица, општинских путева и путних објеката.

# Члан 10.

Радови на одржавању улица и општинских путева су:

* поправка, обнављање и замена делова коловоза, тротоара и трупа јавног пута, са одговарајућим корекцијама којима се битно не мењају конструктивни елементи;
* поправка и замена ивичњака;
* обнављање ознака на коловозу;
* постављање, замена, допуна и обнављање саобраћајне сигнализације;
* чишћење пропуста, јаркова и ригола који служе за одводњавање површинских вода са улице;
* чишћење снега и леда са коловоза;
* уређење банкина;
* други радови на одржавању.

# Члан 11.

Одржавање, заштита и развој улица и општинских путева обавља се на основу програма развоја и годишњих програма радова које доноси ЈКСП „Екос“ Житиште, а сагласност на донета акта даје надлежни орган Општинске управе Општине Житиште.

# Члан 12.

Одржавање улица и општинских путева надлежни орган Општинске управе Општине Житиште поверава ЈКСП „Екос“ Житиште.

Подносилац захтева за проверу испуњености услова за отпочињање обављања комуналне делатности одржавање улица и путева мора да има минималну стручну оспособљеност кадрова по броју километара улица и путева за одржавање, и то:

|  |  |  |
| --- | --- | --- |
| Ред. број  | Стручна оспособљеност кадрова  | Број километара улица и путева за одржавање  |
| од 30 кмдо 60 км |
| 1.  | Високо образовање грађевинске струке  | 1 |
| 2.  | Средње образовање грађевинске струке у трогодишњем или четворогодишњем трајању  | 2 |
| 3.  | Основно образовање  | 3 |

Под одговарајућом струком за запослена лица са високим образовањем у смислу обављања послова комуналне делатности одржавање улица и путева подразумева се стечено високо образовање на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, из техничке научне области, односно стечено високо образовање првог степена студија у обиму од најмање 180 ЕСПБ бодова, односно на основним студијама у трајању до три године, из техничке научне области.

Подносилац захтева за проверу испуњености услова за отпочињање обављања комуналне делатности одржавање улица и путева мора да има минимални технички капацитет, по броју километара улица и путева за одржавање, и то:

|  |  |  |
| --- | --- | --- |
| Ред.број  | Технички капацитет  | Број километара улица и путева за одржавање |
| од 30 кмдо 60 км |
| 1.  | Комбинирка  | 1 |
| 2.  | Кипер возило  | 2 |
| 3.  | Вибро плоча  | 1 |
| 4.  | Вибро набијач  | 1 |
| 5.  | Опрема за зимску службу(раоници за чишћење снега)  | 1 |
| 6.  | Тримери за кошење траве  | 2 |
| 7.  | Путарско возило  | 1 |

# Члан 13.

ЈКСП „Екос“ Житиште коме су поверени послови одржавања, дужно је да обезбеди трајно, непрекидно и квалитетно одржавање улица и општинских путева и одговара за штету која настане због неблаговременог извршења појединих потребних радова и мера на њиховом одржавању.

# Члан 14.

Правна и физичка лица која се старају о објектима постављеним или уграђеним у јавни пут, при извођењу радова на одржавању улице, пута и путног објекта дужни су да о свом трошку изместе те објекте, односно прилагоде их насталим променама.

# Члан 15.

 ЈКСП „Екос“ Житиште које управља објектом, уређајем, инсталацијом и водовима уграђеним у јавни пут, дужно је да одржава тај објекат, постројење, уређај, инсталацију и вод на начин којим се не оштећује јавни пут, односно не угрожава безбедност саобраћаја или не омета одржавање јавног пута.

 У случају оштећења, односно квара објекта, постројења, уређаја, инсталација или водова из става 1. овог члана, ЈКСП „Екос“ Житиште, који управља тим објектима дужан је да без одлагања приступи отклањању оштећења, односно квара и истовремено о предузетим радовима без одлагања обавести Одељење за привреду, урбанизам, путну привреду, комунално-стамбене послове и заштиту животне средине Општинске управе Житиште.

 ЈКСП „Екос“ Житиште отклањању оштећења, односно квара, којим се не оштећује јавни пут и не угрожава безбедност саобраћаја, приступа по претходно прибављеној сагласности одељења за привреду, урбанизам, путну привреду, комунално – стамбене послове и заштиту животне средине Општинске управе Општине Житиште.

 Трошкове извођења радова из става 2. и 3. овог члана, као и трошкове извођења радова на враћању јавног пута у првобитно стање сноси правно лице из става 1. овог члана.

**Члан 16.**

 Заузеће делова улица и општинских путева, а нарочито раскопавање, може се обављати само на основу дозволе са техничким условима коју издаје ЈКСП „Екос“ Житиште уз претходно прибављену сагласност одељења за привреду, урбанизам, путну привреду, комунално – стамбене послове и заштиту животне средине Општинске управе Општине Житиште.

# Члан 17.

Уз захтев за издавање дозволе за раскопавање улице или општинског пута мора се приложити:

* одобрење за градњу, односно одобрење надлежног комуналног предузећа са техничким условима;
* оверени пројекат са изводом из плана подземних инсталација;
* доказ (финансијски инструменти) о обезбеђењу средстава за поправку улице или општинског пута.

# Члан 18.

Раскопавање улице или општинског пута због хитне поправке подземних инсталација може се започети и пре добијања дозволе, с тим да се пре почетка радова мора обавестити одељење за привреду, урбанизам, путну привреду, комунално – стамбене послове и заштиту животне средине Општинске управе Општине Житиште.

# Члан 19.

Поправку оштећеног дела улице или општинског пута, услед заузећа или раскопавања, обавља инвеститор радова, према техничким условима и уз надзор одељења за привреду, урбанизам, путну привреду, комунално – стамбене послове и заштиту животне средине Општинске управе Општине Житиште, односно правног лица које надлежни орган Општинске управе општине Житиште овласти.

Гарантни рок за радове из става 1. овог члана је три године од дана пријема радова.

# Члан 22.

ЈКСП „Екос“ Житиште врши постављање, замену, допуну и обнављање саобраћајне сигнализације, опреме пута и објеката и опреме за заштиту пута, саобраћаја и околине, на основу решења о техничком регулисању саобраћаја које издаје. одељење за привреду, урбанизам, путну привреду, комунално – стамбене послове и заштиту животне средине Општинске управе Општине Житиште.

# Члан 21.

Прикључење на улицу или општински пут, са земљишта које се граничи са улицом или општинским путем, може се обавити само уз дозволу са техничким условима, коју издаје одељење за привреду, урбанизам, путну привреду, комунално – стамбене послове и заштиту животне средине Општинске управе Општине Житиште.

# Члан 22.

Натписи и рекламе у оквиру улице и општинског пута постављају се на основу потврде издате од стране управљача, ЈКСП „Екос“ Житиште и одобрења издатог од стране одељења за привреду, урбанизам, путну привреду, комунално – стамбене послове и заштиту животне средине Општинске управе Општине Житиште на основу достављене потврде.

 Натписе поставља и одржава лице које је захтевало њихово постављање.

#

# Члан 23.

Возило које прекорачује дозвољену тежину, осовинско оптерећење или димензије ванредни превоз на локалним путевима може обављати само на основу дозволе надлежног органа одељења за привреду, урбанизам, путну привреду, комунално – стамбене послове и заштиту животне средине Општинске управе Општине Житиште.

Лице које обавља ванредни превоз дужно је да надокнади евентуалну штету причињену обављањем ванредног превоза на јавном путу.

# Члан 24.

 Одељење за привреду, урбанизам, путну привреду, комунално – стамбене послове и заштиту животне средине Општинске управе Општине Житиште. издаје сагласност за одржавање спортске или друге манифестације на локалним путевима.

 Организатор спортске или друге манифестације сноси трошкове забране саобраћаја, преусмеравања саобраћаја и обавештавања јавности, као и предузетих мера обезбеђења.

Организатори манифестације морају сносити трошкове забране саобраћаја, преусмеравање саобраћаја и обавештавање јавности и предузетих мера обезбеђења.

# Члан 25.

 Ограде, дрвеће и засади поред јавних путева подижу се тако да не ометају прегледност јавног пута и не угрожавају безбедност саобраћаја.

# Члан 26.

 На раскрсници јавног пута са другим путем у истом нивоу, морају се обезбедити зоне потребне прегледности у складу са прописима.

 У зонама потребне прегледности забрањено је подизати засаде, ограде и дрвеће, остављати предмете и материјал, постављати постројења и уређаје и градити објекте, односно вршити друге радње које ометају прегледност јавног пута.

 Корисник земљишта, које се налази у зони потребне прегледности, дужан је да на захтев одељења за привреду, урбанизам, путну привреду, комунално – стамбене послове и заштиту животне средине Општинске управе Општине Житиште, уклони засаде, ограде, дрвеће, предмете, материјал, постројења, уређаје и објекте из става 2. овог члана, у циљу обезбеђења прегледности пута.

 Корисник комуналне услуге у обавези је да користи комуналну услугу на начин на којим се:

1. не ометају други корисници и не угрожава беубедност и животна средина;
2. не угрожавају објекти и опрема, који су у функцији обављања одређене комуналне делатности.

# Члан 27.

Одељење за привреду, урбанизам, путну привреду, комунално – стамбене послове и заштиту животне средине Општинске управе Општине Житиште води евиденцију улица и општинских путева, путних објеката и саобраћајне сигнализације.

**Члан 28.**

По пријему обавештења о непланираном прекиду испоруке, односно по утврђивању поремећаја или прекида у пружању комуналних услуга, Општинска управа дужна је да:

1. одреди ред првенства и начин пружања услуга оним корисницима код којих би услед прекида настала опасност по живот и рад грађана или рад правних и физичких лица или би настала значајна, односно ненадокнадива штета;
2. предузме мере за хитну заштиту комуналних објеката и друге имовине која је угрожена:
3. утврди разлоге и евентуалну одговорност за поремећај, односно прекид вршења делатности и учињену штету.

# IV ФИНАНСИРАЊЕ

**Члан 29.**

Средства за финансирање управљања, одржавања и развоја улица, општинских и некатегорисаних путева, обезбеђују се из буџета Oпштине Житиште.

# V НАДЗОР

**Члан 30.**

Скупштина јединице локалне самоуправе обавезно одређује начин континуираног изјашњавања (најмање једном годишње) корисника комуналних услуга о квалитету пружања комуналних услуга од стране вршилаца комуналних делатности, које се може организовати електронским путем или на други погодан начин. Уколико су резултати изјашњавања корисника комуналних услуга такви да већина није задовољна пруженом комуналном услугом одређеног вршиоца комуналне делатности, јединица локалне самоуправе покреће поступак преиспитивања рада тог вршиоца комуналне делатности и налаже му да отклони недостатке који су наведени у изјашњавању корисника у року који не може бити дужи од 90 дана.

Уколико вршилац комуналне делатности не поступи у складу са овом одлуком у погледу отклањања недостатака квалитета пружене комуналне услуге, јединица локалне самоуправе може раскинути закључен уговор о поверавању и поверити обављање комуналне делатности другом вршиоцу комуналне делатности који испуњава услове из важеће законске регулативе.

**Члан 31.**

 Надзор над извршавањем одредаба ове одлуке обавља надлежни орган Општинске управе општине Житиште, oдељење за привреду, урбанизам, путну привреду, комунално – стамбене послове и заштиту животне средине – комунална инспекција.

# VI КАЗНЕНЕ ОДРЕДБЕ

**Члан 32.**

Новчаном казном од 100.000,00 динара казниће се за прекршај правно лице:

1. ако при извођењу радова на одржавању улице, општинског и некатегорисаног пута или путног објекта не поступа сходно одредби члана 14.;
2. ако раскопава улицу, општински или некатегорисани пут супротно одредбама члана 16.;
3. ако приликом раскопавања улице, општинског и некатегорисаног пута због хитне поправке подземних инсталација не поступи у складу са одредбом члана 18.;
4. ако поправку оштећеног дела улице, општинског и некатегорисаног пута услед заузећа или раскопавања не обави сходно одредбама члана 19.;
5. ако постављање нових саобраћајних знакова, светлосних саобраћајних знакова, светлосних ознака и ознака на коловозу на улицама, општинским и некатегорисаним путевима обавља супротно одредби члана 20.

За прекршај из става 1. овог члана казниће се и одговорно лице у правном лицу новчаном казном од 20.000,00 динара.

За прекршај из става 1. овог члана казниће се и физичко лице новчаном казном од 10.000,00 динара.

# Члан 33.

Новчаном казном од 50.000,00 динара казниће се за прекршај правно лице:

1. ако не приступи отклањању оштећења, односно квара и о томе не обавести Одељење сходно члану 15. став 2.;
2. ако заузима део улице, општинског и некатегорисаног пута супротно одредби члана 16.;
3. ако за прикључење са земљишта које се граничи са улицом, општинским и

некатегорисаним путем не прибави дозволу сходно члану 21.;

1. ако натписе и рекламе поставља супротно одредбама члана 22. или их неуредно одржава;
2. ако возило које прекорачује дозвољену тежину, осовинско оптерећење или димензије користи супротно одреби члана 23.;
3. ако без сагласности Одељења одржава спортске и друге манифестације на јавном путу сходно члану 24.;
4. ако ограде, дрвеће и засаде поред јавног пута подиже супротно одредби члана 25.;
5. ако не поступи по захтеву Одељења за уклањање засада, ограда, дрвећа, предмета, материјала, постројења, уређаја и објеката сходно члану 26. став 3.

За прекршај из става 1. овог члана казниће се и одговорно лице у правном лицу новчаном казном од 20.000,00 динара.

За прекршај из става 1. овог члана казниће се и приватни предузетник новчаном казном од 10.000,00

динара.

 За прекршај из става 1. овог члана казниће се и физичко лице новчаном казном од 5.000,00 динара.

# VII ПРЕЛАЗНЕ И ЗАВРШНЕ ОДРЕДБЕ

# Члан 34.

Ступањем на снагу ове Одлуке ставља се ван снаге Одлука о општинским путевима и улицама објављена у „Службеном листу Општине Житиште“ број 12/2013.

**Члан 35.**

Ова Одлука ступа на снагу осмог дана од дана објављивања у „Службеном листу Општине Житиште“.

Република Србија

АП Војводиина

 Општина Житиште

# СКУПШТИНА ОПШТИНЕ Председница

Број: Скупштине Општине Житиште

Дана:

Житиште Ивана Петрић с.р

Образложење

 Основ за доношење Одлуке о улицама, општинским и некатегорисаним путевима на територији општине Житиште нализи се у Закону о путевима, Закону о комуналним делатностима, Уредби о о начину и условима за отпочињање обављања

комуналне делатности и Статуту Општине Житиште. Изради Предлога Одлуке приступило се након издатог налога републичког комуналног инспектора, а у сврху усклађивања са горе поменутом Уредбом. Позитивно мишљење на Предлог Одлуке дали су Комисија за координацију инспекцијског надзора над пословима из изворне надлежности Општине Житиште, Општинско веће Општине Житиште и Комисија за статитарна питања и нормативна акта.

 Предлог Одлуке прослеђује се Скупштини Општине Житиште на даље разматрање.